शाओमी की तरह ऑनर ने भी फ्लैश सेल का आयोजन करने जा रहा है। ऑनर के इस फ्लैश सेल में सिर्फ 1 रुपये में ऑनर 9एन स्मार्टफोन को खरीदने का मौका मिलेगा, जबकि इसकी कीमत 11,999 रुपये है। ऑनर की इस 1 रुपये वाली फ्लैश सेल का आयोजन 11 सितंबर को दिन में 11.45 बजे होगा। 1 रुपये वाली सेल ऑनर 9एन के 3 जीबी रैम व 32 जीबी स्टोरेज वाले वेरियंट के लिमिटेड स्टॉक के लिए है। इस सेल में कैश ऑन डिलीवरी का विकल्प नहीं मिलेगा, सिर्फ ऑनलाइन पेमेंट करना होगा। ऑनर 9एन के अलावा ऑनर 7एस, ऑनर प्ले जैसे फोन पर भी कई ऑफर्स मिलेंगे।